Mixtape van die liefde: Antjie Krog Graffiti Boeke
Soek resultate: Antjie Krog
met die oog op môre - 'n versdrama
Die versdrama met die oog op môre gebruik verbeelding om die dinamiese verhouding tussen twee briljante mense te ondersoek: 'n swart koning en sy wit sendeling. Oor 'n tydperk van twintig jaar kom Moshoeshoe 1 en Eugène Casalis te staan voor talle uitdagings vir saamwerk en saamleef met die oog op 'n voorspoedige toekoms. As die koning van vele prysliedere in die neëntiende eeu begin om sy vergaderings af te sluit met die woorde "A re shweleng fatshe la rona" (Laat ons sterf, die grond is ons s'n) word daar 'n kreet geskep wat weergalm tot vandag toe, maar so ook woorde oor die wysheid van veelheid en verbondenheid.
Tjaart Lehmacher, Paula Oelofsen
Illustreerder: Tjaart & Daniel Lehmacher
'n Maanling verlang na die aarde en 'n tienjarige Aardling, Karel, verlang na niks meer in die lewe as om die maan en sterre te verken nie.....
In Mede-wete,'n aangrypende nuwe digbundel deur Antjie Krog, word temas soos taal, geheue en gewete met 'n nuwe intensiteit en beleënheid hanteer. Dit is haar eerste digbundel in 8 jaar.
Dié gedigte laat blyk duidelik haar diep verknogtheid aan haar geboortegrond en haar volgehoue betrokkenheid by en passie vir die land se komplekse geskiedenis en samelewing. Terselfdertyd herdefinieer sy haar identiteit as Afrikaanse digter. Te midde van verse waaruit haar woede en afkeer ten opsigte van sosiale ongeregtighede spreek, is daar ook boeiende familieverse, verse oor die generasies vorentoe en terug; waarin die stemme en gesprekke wat ons elke dag hoor, opklink. Ook verse oor oudword en afskeid, waarvan die huldigingsvers vir Mandela 'n hoogtepunt is.
Maar dit is verál weens die ontwrigting van taal juis om nuwe betekenis te skep, dat Antjie Krog 'n opwindende digbundel lewer.
Antjie Krog , Diek Grobler
Al 21 gedigte is weer hier opgeneem, tesame met 'n aantal voorheen ongepubliseerde verse. Hier is feetjies, monsters, spoke, en 'n reus; vreemde omies, Antjie Somers en die tokkelos.